Cyrtotrachelus

***Cyrtotrachelus*** er en slekt av biller i overfamilien snutebiller (Curculionoidea). 

## Utseende
Middelsstore til store (opptil 50 millimeter) snutebiller, de fleste av artene forholdsvis store til snutebiller å være, og slekten omfatter de største av alle snutebiller. Kroppsformen er avlang og mer eller mindre sylindrisk, og de har en lang, krum snute som er rund i tverrsnitt. Grunnfargen er vanligvis mørkebrun eller svart, men de har ofte rødlige eller hvite tegninger. **Hodet** er forholdsvis lite med store fasettøyne. Hos noen arter møtes fasettøynene på undersiden av hodet. I midten er hodet trukket ut til en lang snute. Antennene sitter festet på sidene av snuten. Disse består av et langt indre ledd, en midtre svøpe (*funiculus*) på 4-6 ledd, og en ytre, tre-leddet kølle. Antennene er knebøyde mellom det første leddet og svøpen. **Brystskjoldet** (pronotum) er forholdsvis stort, omtrent så langt som bredt, med rundede sider. Det er gjerne kraftig punktert, men mangler tydelige groper eller furer. **Dekkvingene** er gjerne omtrent så brede som brystskjoldet, avlange og parallellsidige, ofte med tydelige punktrekker. **Beina** er forholdsvis kraftige og middels lange, forbeina er nokså sterkt forlengede, særlig de krumme leggene, som har en brem av stive hår på undersiden. Lårene kan ha en tann på undersiden. Føttene er fem-leddete, det fjerde leddet varierer i størrelse fra ganske stort og tydelig til meget lite og nesten usynlig. Det tredje leddet er tolappet.

## Levevis
De fleste av artene lever i tropene på enfrøbladete planter, særlig på bambus. 

## Forhold til mennesker
Den store arten *Cyrtotrachelus dux* kan opptre som et betydelig skadedyr på bambus. På den andre siden er denne artens fete larver spiselige, og samles i betydelig omfang til mat i noen områder. Voksne eksemplarer blir noen ganger brukt som leker ved at de blir bundet fast med en tråd slik at kan fly under bærerens kontroll.

## Utbredelse
Slekten er vidt utbredt i Sørøst-Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[ursnutebiller]], [[Dryophthoridae]]** Schönherr, 1825 (ev. underfamilie av snutebiller Curculionidae)
****** Underfamilien kornsnutebiller, **[[Rhynchophorinae]]** Schönherr, [1833]
******* Stammen **[[Rhynchophorini]]** Schönherr, [1833]
******** Slekten ***Cyrtotrachelus*** Schönherr, 1838 - 31 arter, omfatter noen av de største snutebillene
### Liste over artene

**[[Cyrtotrachelus areolatus]]* Fairmaire, 1899 
**[[Cyrtotrachelus bipartitus]]* Hartmann, 1899 
**[[Cyrtotrachelus birmanicus]]* Faust, 1895 
**[[Cyrtotrachelus bispinus]]* Chevrolat, 1882 
**[[Cyrtotrachelus borealis]]* Jordan, 1894 
**[[Cyrtotrachelus buqueti]]* Guérin-Méneville, 1844 
**[[Cyrtotrachelus davidis]]* Fairmaire, 1878 
**[[Cyrtotrachelus dichrous]]* Fairmaire, 1878 
**[[Cyrtotrachelus dorsalis]]* Heller, 1923 
**[[Cyrtotrachelus dux]]* Boheman in Schönherr, 1845 
**[[Cyrtotrachelus elegans]]* Fairmaire, 1878 
**[[Cyrtotrachelus feae]]* Faust, 1895 
**[[Cyrtotrachelus himalayanus]]* Heller, 1923 
**[[Cyrtotrachelus holomelas]]* Heller, 1923 
**[[Cyrtotrachelus humeralis]]* Heller, 1923 
**[[Cyrtotrachelus javanus]]* Heller, 1923 
**[[Cyrtotrachelus lar]]* Schoenherr, 1838 
**[[Cyrtotrachelus longimanus]]* (Fabricius, 1775) 
**[[Cyrtotrachelus longipes]]* Schönherr, 1838 
**[[Cyrtotrachelus montanus]]* Heller, 1923 
**[[Cyrtotrachelus myrmidon]]* Buquet in Guérin-Méneville, 1844 
**[[Cyrtotrachelus nigrinus]]* Heller, 1923 
**[[Cyrtotrachelus nigrocinctus]]* Faust, 1895 
**[[Cyrtotrachelus nigrodiscalis]]* Heller, 1923 
**[[Cyrtotrachelus obscuriceps]]* Chevrolat, 1882 
**[[Cyrtotrachelus quadrimaculatus]]* Buquet in Guérin-Méneville, 1844 
**[[Cyrtotrachelus rex]]* Chevrolat, 1882 
**[[Cyrtotrachelus rufithorax]]* Heller, 1923 
**[[Cyrtotrachelus rufopectinipes]]* Chevrolat, 1882 
**[[Cyrtotrachelus subnotatus]]* Voss, 1931 
**[[Cyrtotrachelus sumatranus]]* Heller, 1923

## Referanser




## Eksterne lenker
*